བསྟོད་པ་ནི༔ ཧྲཱི༔ རིག་སྟོང་ཆོས་ཉིད་བླ་མ་འཇམ་པའི་དབྱངས༔ མཁྱེན་གཉིས་ཡོན་ཏན་མངའ་བའི་ཤེས་རབ་ཅན༔ བློ་གྲོས་པད་ཚལ་རྒྱས་མཛད་སྣང་བའི་དཔལ༔ སྨྲ་བའི་ཉི་མ་ཁྱེད་ལ་ཕྱག་འཚལ་བསྟོད༔ བདག་གིས་སྒོ་གསུམ་སྡིག་པ་ཅི་བགྱིས་པ༔ གནོང་འགྱོད་དྲག་པོས་མཐོལ་བཤགས་བཟོད་པར་གསོལ༔ ཡིག་བརྒྱ་བཟླ༔ ཞེས་པའང་བློ་ལྡན་ལྷུན་གྲུབ་ཀྱི་ངོ་མི་ལྡོག་ཙམ་དུ་ཛྙཱ་ན་སུ་ཁས་བྲིས་པ་དགེ།  ཡང་ཟབ་གཅིག་དྲིལ་ལས༔ འཇམ་དཔལ་སྨྲ་སེང་ཡེ་ཤེས་ཉི་མ་བཞུགས༔ ན་མོ་མཉྫུ་ཤྲཱི་ཡེ༔ ཤེས་རབ་ལྷ་གཅིག་བསྒྲུབ་འདོད་པའི༔ སྙིང་པོའི་ཟབ་
སྒྲུབ་འདི་ལྟར་བྱ༔ ན་མོ༔ རིགས་འདུས་བླ་མ་མཆོག་ལ་སྐྱབས་སུ་མཆི༔ མཁའ་མཉམ་འགྲོ་བའི་མ་རིག་རྨོངས་མུན་བསལ༔ དྷཱི༔ མ་བཅོས་འོད་གསལ་གཉུག་མའི་ཡེ་ཤེས་ལྷ༔ འཇམ་དཔལ་སྨྲ་བའི་སེངྒེ་སྐུ་མདོག་དམར༔ ཕྱག་གཉིས་རལ་པོད་ཞི་ཁྲོའི་ཉམས་དང་ལྡན༔ ལོངས་སྐུའི་ཆས་རྫོགས་སེངྒེར་ཕྱེད་དཀྱིལ་ བཞུགས༔ ཐུགས་ཀར་དྷཱི༔ཡིག་སྔགས་ཀྱི་ཕྲེང་བས་བསྐོར༔ འཕྲོ་འདུས་དོན་བྱས་ཚུར་འདུས་འགྲོ་ཀུན་གྱི༔ སྒྲིབ་གཉིས་མ་རིག་རྨོངས་པའི་མུན་ཁམས་སངས༔ མཁྱེན་གཉིས་ཤེས་རབ་བློ་གྲོས་རྒྱས་པར་བསམ༔ ཨོཾ་ཧྲཱི༔དྷཱི༔མ་མེ་དཱི་བཾ་མཉྫུ་ཤྲཱི་མུྃ༔ཧྲཱི༔པྲ་ཛྙཱ་བརྡྷ་ནི་ཧྲཱི༔དྷཱི༔སྭཱ་ཧཱ༔ མི་ཚིག་བར་མ་ཆོད་པ་རུ༔ བཟླས་པའི་ཡ་མཚན་འགྲུབ་རྟགས་འབྱུངཿ ཐེ་ཚོམ་མེད་དོ་ས་མ་ཡ༔ སྐལ་བ་ཅན་གྱི་དཔལ་དུ་ཤོག༔ ས་མ་ཡ༔ རྒྱ་རྒྱ་རྒྱ༔ ཞེས་པའང་སློབ་བུ་འཇིགས་མེད་རྡོ་རྗེའི་ཤེས་རབ་རྒྱས་ཕྱིར་དུ་འཇིགས་མེད་ཏཱ་རེ་ཟུང་གིས་བྲིས་པ་དགེ།